Япэ илъэсым и дерсхэр
Кавказ Ищхъэрэм ГъуазджэхэмкIэ и институтым и нэIэм щIэт музыкальнэ кадет корпусым щеджэну хуей цIыкIухэм я етIуанэ гупыр къещтэ.
Нэгъабэ къащта сабий 12-р я еджэнкIи, я хьэл- щэнкIи къызыхуэтыншэхэщ. Псом ящхьэращи, къыхаха IэщIагъэр ягу ирохь. ЕджапIэм и унафэщI Щэрдэн Анатолэ дызэрыщигъэгъуэзамкIэ, духовой оркестрым хэтхэм я Iэмэпсымэхэр къаIэрыхьэри, мазищ фIэкIа дэкIатэкъым марш нэхъ гугъухэр щагъэзащIэм.
ЕджакIуэхэр курыт еджапIэхэм я программэрщ зэ-реджэр, зэхъуэкIыныгъэ хамылъхьауэ.
Кадет школым япэ илъэсым зригъэгъуэта ехъулIэныгъэхэм ящыщу къэгъэлъэгъуапхъэщ заочнэу екIуэкIа урысейпсо олимпиадэм саугъэту 25-рэ къызэрыщахьар. Мы гъэм къащтэну етIуанэ гупри абыхэм я щапхъэм тетыным егъэджакIуэхэми гъэсакIуэхэми я зэфIэкI ирахьэлIэнущ.
Шэрэдж Дисэ.
